**Dr. Biró Marcell**

**közigazgatási államtitkár**

**Miniszterelnöki Kormányiroda**

**Tisztelt Államtitkár Úr!**

A környezet védelmének általános szabályairól szóló 1995. évi LIII. törvény 45. § írta elő az Országos Környezetvédelmi Tanács létrehozását, feladatait és működésének szabályait. A Tanács a Kormány javaslattevő, tanácsadó, véleményező szerveként állást foglal a környezetvédelemmel összefüggő törvényjavaslatok és más jogszabályok, valamint országos és regionális koncepciók, a környezetvédelemmel összefüggő gazdasági szabályozó eszközök vizsgálati elemzésével kapcsolatban, véleményét nyilvánít a környezetre várhatóan jelentős hatást gyakorló tervek és programok tervezetéről és azok környezeti értékeléséről, javaslatot tesz a Kormány számára a környezet- és természetvédelem hatékonyabbá tételével kapcsolatban.

A Tanács általában havonta tart plenáris ülést, annak érdekében azonban, hogy a Kormányzat működésének eltérő ritmusához alkalmazkodni tudjon Állandó Bizottságokat működtet a gazdaság-fejlesztés ágazatai programjai, valamint a környezet- és természetvédelem kölcsönhatásainak kulcsfontosságú területein.

Kérem tehát Államtitkár Urat, hogy tájékoztatást adni szíveskedjék a Kormány következő időszakra vonatkozó jogalkotási programjáról, annak érdekében, hogy az Országos Környezetvédelmi Tanács – mint Testület – ,valamint Bizottságai és Tagjai, a körültekintő gondossághoz szükséges idő alatt, készülhessenek a jogi szabályozók, azaz a törvényalkotási,- módosítási javaslatok, valamint Korm. rendelet- tervezetek, továbbá a regionális és ágazati fejlesztési programok véleményezésére.

Államtitkár Úr támogató együttműködéséért köszönet mondva;

a Testület nevében és megbízásából

2019. November 6.-án



Dr. Bulla Miklós